**RAPORT I**

**GRUPIT TË PUNËS**

**TË NGRITUR ME URDHËR NR.841, DATË 21.12.2018**

**“PËR ANALIZIMIN E PLAN VEPRIMIT TË STRATEGJISË AXHENDA DIXHITALE E SHQIPËRISË 2015-2020”**

**MARS 2019**

**Tabela e Përmbajtjes**

1. **PËRMBLEDHJE EKZEKUTIVE MBI BAZËN LIGJORE TË URDHRIT TË NGRITUR SI DHE DETYRAT E CAKTUARA**
2. **ECURIA E PROGRESIT TË PËRDITËSIMIT TË STRATEGJISË NDËRSEKTORIALE AXHENDA DIXHITALE E SHQIPËRISË 2015-2020”**
3. **PARAQITJA E PROJEKTEVE TË REJA DIXHITALE TË INSTITUCIONEVE TË PËRFSHIRA**

*Anekset:*

* Kontributet e institucioneve të përfshira lidhur me zbatimin e Axhendës Dixhitale
* Listëprezenca e takimeve
* Korrenspodenca e postës elektronike

**LISTA E SHKURTIMEVE**

ADISA Agjensia e Ofrimit të Shërbimeve Publike të Integruara

AKCESK Autoriteti Kombëtar për Certifikimin Elektronik dhe Sigurinë Kibernetike

AKSHI Agjencia Kombëtare e Shoqërisë së Informacionit

ASIG Autoriteti Shtetëror për Informacionin Gjeohapësinor

AZHBR Agjencia për Zhvillimin Bujqësor dhe Rural

DAP Departamenti i Adminstratës Publike

DPB Drejtoria e Përgjithshme e Burgjeve

DPT Drejtoria e Përgjithshme e Tatimeve

DPPSH Drejtoria e Përgjithshme e Policisë së Shtetit

DPSHTRR Drejtoria e Përgjithshme e Shërbimit të Transportit Rrugor

DZHM Departamenti i Zhvillimit dhe Mirëqeverisjes, Kryeministria

FSDKSH Fondi i Sigurimit të Detyrueshëm të Kujdesit Shëndetësor

GMIP Grupit të Menaxhimit të Integruar të Politikave

ISSH Instituti i Sigurimeve Shoqërore

INSTAT Instituti i Statistikave

KDS Komitet Drejtues Sektorial

MASR Ministria e Arsimit, Sportit dhe Rinisë

MB Ministria e Brendshme

MBZHR Ministria e Bujqësisë dhe Zhvillimit Rural

MD Ministria e Drejtësisë

MEPJ Ministria për Evropën dhe Punët e Jashtme

MFE Ministria e Financave dhe Ekonomisë

MIE Ministria e Infrastrukturës dhe Energjisë

MK Ministria e Kulturës

MM Ministria e Mbrojtjes

MSHMS Ministria e Shëndetësisë dhe Mbrojtjes Sociale

MTM Ministria e Turizmit dhe Mjedisit

QKB Qendra Kombëtare e Biznesit

QSHA Qendra e Shërbimeve Arsimore

SPI Sistemit të Planifikimit të Integruar

SHKP Shërbimi Kombëtar i Punësimit

ZRPP Zyra e Rregjistrimit e Pasurive të Paluajtshme

1. PËRMBLEDHJE EKZEKUTIVE MBI BAZËN LIGJORE TË URDHRIT TË NGRITUR SI DHE DETYRAT E CAKTUARA

Në mbështetje të VKM-së NR. 673 Datë 22.11.2017 “Për riorganizimin e Agjencisë Kombëtare të Shoqërisë së Informacionit” i ndryshuar,  VKM-së Nr. 284 datë 01.04.2015 “Për miratimin e strategjisë ndërsektoriale "Axhenda Dixhitale e Shqipërisë 2015-2020", Urdhrit të Kryeministrit Nr. 157 datë 22.10.2018 “Për marrjen e masave për zbatimin e qasjes së gjerë sektoriale/ndërsektoriale si dhe ngritjen dhe funksionimin e mekanizmit sektorial/ndërsektorial të integruar”, si dhe në zbatim të rekomandimeve  të përcjella nga Kontrolli i Lartë i Shtetit me shkresën Nr.160/6 Prot datë 03.07.2018, me lëndë “*Dërgohet Raporti Përfundimtar dhe Rekomandimet për Auditimin e “Sistemeve të Teknologjisë së Informacionit*”, për Agjencinë Kombëtare të Shoqërisë së Informacionit, u ngrit grupi i punës me Urdhër Nr. 841 datë 21.12.2018 për analizimin e plan veprimit të strategjisë Axhenda Dixhitale e Shqipërisë 2015-2020.

Në këtë kuadër grupi i punës i kryesuar nga znj. Romina Kostani, Drejtor, Drejtoria e Inovacionit dhe IPA Sektoriale e-Gov, me përbërje të tij 10 (dhjetë) anëtarë si më poshtë vijon:

* Marko Çela Drejtor, Drejtoria e Infrastrukturës e-Gov;
* Nevila Repishti Drejtor, Drejtoria e Portalit Qeveritar e-Albania;
* Besian Arizi Drejtor, Drejtoria e Vazhdimësisë së Punës BCC, Back-up dhe DRC;
* Era Kazo Përgjegjës Sektori, Sektori i BCC dhe Back-up, Drejtoria e Vazhdimësisë së Punës BCC, Back-up dhe DRC;
* Ada Ilia Përgjegjës Sektori, Sektori i Integrimit & Statistikave e-Gov dhe TIK, Drejtoria Juridike dhe e Statistikave e-Gov & TIK;
* Boiken Simixhiu Përgjegjës Sektori, Sektori i Serverave dhe Infrastrukturës Mbështetëse të Sistemeve, Drejtoria e Infrastrukturës  e-Gov;
* Olgeta Dhono Përgjegjës Sektori, Sektori i Auditimit të Databazeve Shtetërore, Drejtoria e Bazës së të Dhënave Shtetërore;
* Jona Hoxha Përgjegjës Sektori, Sektori i Menaxhimit të Sistemeve, Drejtoria e Sistemeve e-Gov;
* Jonida Çarka Përgjegjës Sektori, Sektori IT në Ministrinë e Drejtësisë, Drejtoria e Marrëdhënieve e-Gov me Institucionet;
* Jona Hadëri Specialist, Sektori IPA, Drejtoria e Inovacionit dhe IPA Sektoriale e-Gov;

analizoi situatën aktuale të realizimit të aktiviteteve dhe objektivave të vendosura në Plan Veprim duke koordinuar me institucionet e përfshira për sa i takon:

* Projekteve në fushën TIK të parashikuar në plan veprim nën përgjegjësinë e AKSHI-t, të cilët janë realizuar dhe ato të pa realizuara;
* Projekteve në fushën TIK të parashikuar në plan veprim nën përgjegjësinë e institucioneve të tjera, të cilët janë realizuar dhe ato të pa realizuara;
* Evidentimin e finalizimit të procesit të kalimit kapital lidhur me sistemet/infrastrukturën TIK, për projektet në fushën TIK të parashikuar në plan veprim por ende të parealizuara nga institucionet e tjera.

1. ECURIA E PROGRESIT TË PËRDITËSIMIT TË STRATEGJISË NDËRSEKTORIALE AXHENDA DIXHITALE E SHQIPËRISË 2015-2020”

Grupi i punës gjatë periudhës janar-mars 2019 pati jo vetëm rol koordinues në sigurimin e bashkëveprimit midis anëtarëve të Grupit Tematik por gjithashtu, edhe rol monitorues lidhur me raportimin e saktë të informacioneve në plan veprim duke përfshirë këtu komunikimin në formë elektronike me ta por edhe takimet e shpeshta si me departamentin e zhvillimit dhe mirëqeverisjes në Kryeministri ashtu dhe me IT e AKSHI-t të atashuara pranë institucioneve në vend.

Muaji i fundit përfshiu konsolidimin e informacionit të mbledhur në një raport të vetëm lidhur me projektet e reja për tu përfshirë në planin e ri të veprimit gjithashtu dhe plotësimin e saktësimin e informacionit në aktivitetet e strategjisë axhenda dixhitale e Shqipërisë 2015-2020.

Nuk duhet lënë pa përmendur vështirësia e hasur në plotësimin e informacionit duke qenë se ka patur një sërë ndryshimesh në strukturat e institucioneve dhe stafi aktual nuk ka mundur të pajiset me materialin e duhur për plotësim. Për sa më lart kanë vijuar takimet me përfaqësuesit e grupit tematik për të siguruar që informacioni të plotësohet i saktë dhe me një format standard.

Takimi i parë për inicimin e procesit të rishikimit ka qenë:

* **Në datën 28 Janar 2019 ora 15:30**, në ambientet e Kryeministrisë, në kuadër të identifikimit të nevojave që lidhen me Axhendën Dixhitale për të cilat kërkohet mbështetje buxhetore IPA 2020 si dhe në kuadër të rishikimit të saj u organizua takimi lidhur më këto dy çështje si dhe me parapërgatitjen e takimit të parë të Grupit Tematik për vitin 2019.

Pas tij ka vijuar takimi i datës **31 Janar 2019** i Grupit Tematik Dixhitalizimi dhe e-Qeverisja i cili paraqiti në mënyrë të detajuar situatën dhe nënvizoi detyrat për të ardhmen për të gjithë anëtarët e tij.

Grupi i Menaxhimit të Integruar të Politikave, Mirëqeverisja dhe Administrimi Publik drejtohet nga Zëvendëskryeministri, i cili luan rolin e Komitetit Sektorial të Monitorimit të IPA-sa për PAR-in. Sekretariat teknik është njësia e Politikave për Zhvillim dhe Mirëqeverisje në Kryeministri. Grupet Tematike ngrihen si struktura të varura në kuadër të GMIP-së si instrumente kyçe për një qasje të integruar sektoriale. Grupet Tematike në këtë sector janë të ndarë sipas fushave të mëposhtëm:

* Grup tematik politikëbërja
* Grupi tematik për reformën në shërbimin civil dhe SNRAP-in
* Grup tematik për shërbimet publike
* Grup tematik për e-qeverisjen dhe digjitalizimin
* Grup tematitk për statistikat

Drejtuesi i Grupit Tematik për e-qeverisjen dhe digjitalizimin është Drejtori i Përgjithshëm i AKSHI-it.

Në kuadër të funksionimit të Grupit për Menaxhimin e Integruar të Politikave (GMIP) në fushën e e-Qeverisjes dhe Dixhitalizimit si dhe në zbatim të Urdhrit të Kryeministrit, pranë AKSHI-it u ngrit sekretariati teknik për marrjen e masave organizative në kuadër të qasjes së gjerë sektoriale/ndërsektoraile, pjesë e Sistemit të Planifikimit të Integruar.

Në zbatim të urdhrit nr. 157, datë 22.10.2018 të Kryeministrit “*Për marrjen e masave për zbatimin e qasjes së gjerë sektoriale/ndërsektoriale, si dhe ngritjen dhe funksionimin e mekanizmit sektorial/ndërsektorial të integruar*”, Agjencia Kombëtare e Shoqërisë së Informacionit, institucioni përgjegjës i Grupit Tematik Dixhitalizimi dhe e-Qeverisja në GMIP e Mirëqeverisjes dhe Administratës Publike, organizoi **në datë 31 Janar 2019, në orën 10:00**, pranë **ambienteve të Qendrës COD në Kryeministri, takimin e tetë të këtij grupi i cili u fokusua te:**

1. Roli i AKSHI-t në ngritjen dhe përmirësimin e sistemeve elektronike. Fuqizimi i portalit e-Albania përmes shërbimeve elektronike aktuale dhe të reja.
2. Zbatimin e qasjes së gjerë sektoriale/ndërsektoriale, si dhe ngritja dhe funksionimi i mekanizmit sektorial\ndërsektorial të integruar.
3. Koordinimi për raportimin e statusit të aktiviteteve të Axhendës Dixhitale të Shqipërisë 2015-2020
4. Plani i veprimit të Agjencisë Kombëtare të Shoqërisë së Informacionit në kuadër të Open Government Partnership (OGP) - Portali "Open Data" dhe bashkëpunimi ndërinstitucional për publikimin e të dhënave të hapura
5. Diskutim mbi shërbimet elektronike të shtuara së fundmi, timeframe i finalizimit të publikimit të shërbimeve që janë në proces implementimi; ngritja e sistemeve TIK mjeti për implementimin e komunikimit "paperless"; ndërveprimi i bazave të të dhënave shtetërore.

Për mbarëvajtjen e këtij grupi tematik ishte kërkuar paraprakisht me shkresë zyrtare caktimi i përfaqësuesve të institucioneve për pasjen e personave të përhershëm në anëtarësinë e këtij grupi për të siguruar koordinim, dialog, monitorim sistematik dhe vlerësim të progresit të reformave në nënsektorët.

Në fund të takimit u caktuan dhe detyrat e anëtarëve të grupit tematik

* ***Raportimi i projekteve të lidhura me dixhitalizimin dhe e-qeverisjen***
  + përfaqësuesit e institucioneve duhet të përgatisin dhe paraqesin pranë AKSHI-t një informacion të detajuar lidhur mbi statusin e projekteve të insitucioneve të tyre lidhur me dixhitalizimin /e-qeverisjen si dhe situatën financiare për secilin projekt (nëse ka apo jo fonde të parashikuara në buxhetin e tyre për zbatimin e projekteve) me qëllim vlerësimin e hapave të mëtejshëm për prealizimin e tyre.
* ***Koordinimi për raportimin e statusit të aktiviteteve të Axhendës Dixhitale të Shqipërisë 2015-2020***
  + Plotësimi i statusit në përqindje për realizimin e aktiviteteve, kosto financiare, cfarë konsiston projekti dhe cfarë ka mbetur pa realizuar ende
* ***Portali “Open Data” dhe bashkëpunimi ndërinstitucional për publikimin e të dhënave të hapura***
  + Dërgimi i të dhënave të hapura të institucioneve publike shqiptare në nivel makro, të dhëna të cilat i shërbejnë transparencës ndaj publikut dhe do të jenë në dispozicion të studentëve gjatë përgatitjes së temave studimore.

1. PROGRESI I PROJEKTEVE TË DIXHITALIZMIT TË INSTITUCIONEVE TË PËRFSHIRA

Në vijmësi të takimit dhe detyrave të secilit u dërguan kontributet e institucioneve sipas profilit të tyre dhe projektet që ishin duke zbatuar apo kishin parashikuar për tu zhvilluar.

1. **Departamenti i Administratës Publike ka paraqitur dy projekte dixhitale të cilat është duke i zhvilluar.**

* ***Collaboration and Knowledge Platform for civil servants***

Qëllimi i këtij projekti është forcimi më tej i qeverisjes dhe efikasitetit të Administratës Publike, duke lehtësuar mbledhjen dhe përpunimin e të dhënave në lidhje me nëpunësit civil, duke unifikuar dhe standartizuar përshkrimet e punës, duke përmirësuar menaxhimin dhe cilësinë e vlerësimit të performancës, duke rritur efikasitetin në procesin e rekrutimit dhe të menaxhimit të burimeve njerëzore.

Produkti final i projektit do të jetë një Platformë Kombëtare e Përbashkët gjithëpërfshirëse dhe e qëndrueshme e hartuar për Qeverinë e Shqipërisë nën udhëheqjen e Këshillit të Europës, e cila do të mirëmbahet nga AKSHI dhe do të administrohet nga DAP.

Collaboration Platform gjatë fazës së parë ka filluar të përdoret nga institucionet e nivelit qendror dhe lokal për të ruajtur, organizuar dhe ndarë informacionin në lidhje me menaxhimin e burimeve njerëzore në cdo kohë dhe nga cdo pajisje

Më tej në vazhdimësi të projektit, mbi këtë platforme do të zhvillohet dhe përshtatet më tej i gjithë cikli i HRM, përkatësisht:  rekrutimi elektronik  përshkrimi i punës  vlerësimi i performancës  masat disiplinore dhe çështjet ligjore.

Modulet parashikohen të zhvillohen mbi platformën ekzistuese e cila është e mbështetur në Microsoft SharePoint.

Komponentët e Collaboration Platform:

Portali publik (https://administrata.al) – është i aksesueshëm nga publiku dhe përmban informacion të përditësuar e të publikuar nga insttucionet qendrore, lokale dhe të pavarura.

Portali Intranet (https://administrata.gov.al) – është i aksesueshëm vetëm për përdorues të autorizuar të administratës publike, e cila shërben si një platform për të përmbushur nevojat e institucioneve lokale, vendore dhe të pavarura për të komunikuar, ndarë, mbledhur dhe raportuar të dhëna të brendshme.

Projekti është parashikuar të përfundojë ne 6 mujorin e parë të 2019.

* ***Establishment of computer based solutions to enable implementation of several components and control mechanism***

Qëllimi i këtij projekti është krijimi i zgjidhjeve nëpërmjet përdorimit të infrastrukturës teknologjike për implementimin e disa komponentëve dhe mekanizmave të kontrollit, ku më konkretisht kemi:  Krijimi i zgjidhjeve mbi bazën kompjuterike për të mundësuar Rritjen e fuknsionaliteteve te Sistemit të Menaxhimit të Burimeve Njerëzore (HRMIS) me çertifikata elektronike.

* Zhvillimin e nje Sistemi të Informacionit i cili do të ndihmojë në forcimin e proçeseve të vlerësimit dhe testimit të Sherbimit Civil, si dhe do të ofroje mbështetje për zhvillimin profesional të nëpunësve civil.
* Sigurimin e një zgjidhje që do t’i mundësojë Administratës Publike Shqiptare ndërtimin e një depo qëndrore për proceset qeveritare, duke adoptuar kështu standartizimin e proçeseve dhe aktivizuar aksesin dhe monitorimin e centralizuar.

Projekti i financuar nga IPA, ka startuar në 3 mujorin e fundit të vitit 2018 dhe pritet të përfundojë në 6 mujorin e pare të vitit 2020.

1. ***Shërbimi Kombëtar i Punësimit***

* Upgrade i sistemit informatik te sherbimeve te punesimit (SISHP)
  + SHKP (ne bashkepunim me AKSHI-n) ka pergatitur TOR per permiresimin e Sistemit Informatik te Sherbimeve te Punesimit. Nuk ka fonde te planifikuara dhe eshte ne pritje per alokim te fondeve nga buxheti i shtetit ose gjetjes se donacioneve te mundshme
* Integrimi i ëebsite te institucionit me ëebsite online te SISHP
  + Realizimi i pritshem i projektit qe do te integroje ne nje te vetem dy ëebsite-t e institucionit parashikohet te realizohet deri ne qershor 2019 (do te realizoje unifikimin e http://ëëë.shkp.gov.al/ dhe http://ëëë.puna.gov.al/). Projekti do te zhvillohet me fonde te donatoreve dhe jane duke u pergatitur TOR, te cilat do te percillen per miratim tek AKSHI
* Mirembajtja e sistemit informatik te sherbimeve te punesimit
  + SHKP ka informuar AKSHI-n per perfundimin e kontrates se mirembajtjes se SSHP me shkresen Nr. 55 Prot. date 08/0 1/2019 dhe ne vijim te saj me shkresen NR. 56/2 te dates 15/01/2019 ka percjelle prane AKSHI-t te dhena per fondin e parashikuar per kontraten e re dyvjecare te mirembajtjes dhe perfaqesuesin e institucionit ne grupin e punes. TOR per mirembajtjen e SISHP 2019-2020 jane proces pergatitje.
* Sistemi i menaxhimit te informacionit per Qendrat e Formimit Profesional Publik
  + Projekti eshte iniciuar nga MFE dhe ka filluar te zhvillohet me fonde te donatoreve. SHKP do te jete perfitues i produktit final.
* Krijimi i nje qendre thirrjesh "Call Center" prane Drejtorise se Pergjithshme te SHKP
  + Qendra do te funksionoje ne ambientet e rikonstruktuara SHKP gjate vitit 2018. Venia ne funksionim do te mundesohet ne perputhje me ndryshimet e pritshme ligjore dhe strukturore te SHKP (procedura/staf). TOR te draftuara per kete qellim i jane percjelle AKSHI-t me shkrese Nr. 56 Prot. date 08/0 1/2019. Ne vijim te saj me shkresen NR. 56/3 te dates 15/01/2019 SHKP ben me dije se nuk ka parashikuar fonde per kete projekt por do te jete perfituesi i produkteve dhe sherbimeve te kerkuara ne TOR, dhuruar nga donatori, si dhe percakton perfaqesuesin e institucionit ne grupin e punes per rishikimin e tyre.

1. ***Qendra Kombëtare e Biznesit***

“Krijimi i funksionaliteteve për shkëmbimin e të dhënave, për përthithjen automatike të situatës aktuale tatimore (DPT, NJQV) dhe miratimin e ushtrimit nga AKU,

Ky projekt ka si qëllim krijimin e ëebservice-ve, nëpërmjet infrastrukturës së ESB-së, që do të shërbëjë për marrjen/dërgimin e të dhënave midis QKB dhe DPT, AKU. Njësitë e qeverisjes vendore që janë pjesë e projektit të PLGP dhe ato që do shtohen në të ardhmen, me qëllim shmangien e komunikimit shkresor. Nga realizimi i projektit pritet krijimi i një proçesi të automatizuar në sistemin e QKB, i cili do të shfrytëzojë zgjidhjet bashkëkohore që ofron teknologjia e informacionit, për:

* Dërgimin/marrjen e të dhënave me DPT/ Drejtoritë Rajonale Tatimore;
* Dërgimin/marrjen e të dhënave me Njësitë e qeverisjes vendore/ bashkitë që janë pjesë e projektit të PLGP dhe ato që do shtohen në të ardhmen;
* Marrjen e të dhënave nga Agjencia Kombëtare e Ushqimit (AKU).

Për të mundësuar komunikimin e sistemit të QKB jo vetëm me institucionet që tashmë kanë sisteme elektronike, por edhe me institucione të tjera që nuk kanë ende, duhet që sistemi që do ndërtohet të jetë në gjendje që të lidhet me komponenten DIS (Department Integration Server) të platformës së ndërveprueshmërisë (ESB - Enterprise Service Bus), për të mundësuar shkëmbimin e informacionit me palët e treta, infrastrukturë e cila aktualisht është operacionale pranë AKSHI-t.

1. ***Ministria e Shëndetësisë***

Projekti HSIP: Komponenti 2: Expanding the Health Management Information System

Ky projekt përfshin aktivitetet e mëposhtme dhe statusin reciprok për secilin

* Krijimi i Master Plan për aktivitetet HMIS/E-Health, për të cilin është hapur procesi i prokurimit për konsulencë ndërkombetare më një buxhet prej 100.000 euro.
* Analiza e regjstrave bazike të e-health. Krijimi dhe përmirësimi i Regjistrave bazikë për HMIS, (duke përfshirë mekanizmat e zbatimit dhe azhornimit që popullojnë dhe vërtetojnë regjistrat). Aktiviteti synon të analizojë regjistrat elektronikë bazë në sistemin e shëndetësisë (si regjistra standartesh, profesionistesh, barnash, etj) dhe investoje ne krijimin e regjistrave qe mungojne si dhe permiresimin e atyre qe do te kene nevojë, buxhet prej 250.000 euro.
* CRM për mbështetje të përdoruesve Help-Desk, dhe sistem CRM per sistemet e-health. Aktiviteti synon te vere ne dispozicion te Njesise se manaxhimit te sstemeve e-Health prane AKSHI/MSHMS, nje sistem ta manaxhimit te help desk & CRM, I cili do te ndihmoje per suportin e sistemeve e-health, buxhet prej 250.000 euro.
* Health Data Center IT equipment, Aktiviteti synon te siguroje hardëare dhe softëare manxhimi te te cilat do te host-en ne AKSHI. Keto HË do ti sherbejne si datacenter e dedikuar per sistemet e-health. Buxhet prej 900.000 euro.
* IT Capacity building. Aktiviteti synon te ndihmoje e-health unit prane AKSHI/MSHMS, buxhet 77.000 euro.
  + Study Tour
  + Training certification
  + Equipment/supplies
* Analiza e kërkesave dhe Përgatitja e Specifikimeve Teknike për Zbatimin e Sistemit Informativ të Spitaleve Rajonale në Shqipëri. Kompania e konsulences ka dorezuar versionin e fundit te ToRs. MSHMS ne bashkepunim me AKSHI po pergatitin komentet te cilat do te perfshihen ne versionin final. Buxhet prej 49.860 euro.
* Furnizimi dhe instalimi i Sistemit Informativ të Spitaleve Rajonale (RHIS) duke përfshirë trajnimet. Aktiviteti synon te furnizoje me sistem te manaxhimi informacioni 4 deri ne 6 Spitale Rajonale ne Shqiperi. Buxheti i parashikuar prej 6.600.000 euro
* Analiza e Zbatimi i një Sistemi të Informacionit të Sigurimeve Shëndetësore (HIIS) për Fondin e Sigurimeve Shëndetësore (FSDKSH). Aktiviteti synon te ndihmoje FSDKSH per te krijuar Termat e references per Sistemit te informacionit per Manaxhimin te paketave shendetesore. Per krijimin e ToRs do te prokurohet sherbm konsulence nga kompani lokale konsulence. Buxheti i parashikuar prej 50.000 euro.
* Sistemit të Informacionit Per manaxhimin e Paketave Shendetesore per FSDKSH (Softëare, Hardëare në Netëorking). Aktiviteti synon te ndihmoje FSDKSH ne manaxhimin e paketave Shendetesore. Prokurimi I ketij aktiviteti do te filloje pas pergatitjes se TORs nga konsulent dhe miratimi I tyre nga GTP te komponentit te dyte. Buxhet i të cilit është 750.000 euro.

1. ***Drejtoria e Përgjithshme e Tatimeve***

* Përmirësimi i Modulit të Menaxhimit të Kontrollit të Faturimit I cili ka filluar në vitin 2018 dhe përfundon në 2022 më një vlerë totale prej 1.727.792.000 ALL
* Krijimi i një mjedisi të ri dhomë serverash (data center), sistem telefonik dhe monitorimi i qendërzuar për DPT/DRT, i cili fillon zbatim në 2019 dhe përfundon në 2021 me një vlerë totale prej 170.000.000 ALL.
* Zhvillimi dhe mbajtja në funksion e data ëare house, fillon zbatim në 2019 dhë përfundon në 2019 me një buxhet të parashikuar prej 30.000.000 ALL
* Blerje infrastructure për backup site në kuadër të “Planit të rimëkëmbjes nga katastrofa”, fillon zbatim në 2019 dhë përfundon në 2019 me një buxhet të parashikuar prej 25.000.000 ALL
* Mirëmbajtje e sistemit lidhur me deklarimin e TVSH-së tatimpaguesit në sistemin e taxation sipas ligjit Nr.107, datë 30.11.2017 dhe VKM Nr.953, datë 29.12.2014, fillon zbatim në 2019 dhë përfundon në 2019 me një buxhet të parashikuar prej 1.915.200 ALL
* Mirëmbajtja e sistemit Alpha Platinium Buxhetor fillon zbatim në 2019 dhë përfundon në 2019 me një buxhet të parashikuar prej 2.596.115 ALL
* Mirëmbajtja e hardëare në sistemin E-taxation fillon zbatim në 2019 dhë përfundon në 2019 me një buxhet të parashikuar prej 38.039.472 ALL
* Mirëmbajtja e sistemit e-taxation, fillon zbatim në 2019 dhë përfundon në 2019 me një buxhet të parashikuar prej 8.840.000 ALL
* Shpenzime mirëmbajtje M-taxation fillon zbatim në 2019 dhë përfundon në 2019 me një buxhet të parashikuar prej 4.320.000 ALL
* Shpenzime mirëmbajtje DPT-DRT, fillon zbatim në 2019 dhë përfundon në 2019 me një buxhet të parashikuar prej 3.494.400 ALL

Për vitin 2019 është kërkuar fondi për implementimin e projektit “Shkëmbimi Automatik i Informacionit” me fond të parashikuar 45 000 000 lekë implementim dhe 15 000 000 mirëmbajtja dhe nuk është miratuar për buxhetin e vitit 2019.

Shkëmbimi i automatik i informacionit është një projekt i rëndësisë së vecantë dhe ka fillesat e tij që nga viti 2014 ku, në mbledhjen e Global Forum Ministri i Financave nënshkroi marrëveshjen multilaterale e cila përcakton një strukturë operacionale për të përshtatur shkëmbimin automatik të informacionit në fushën tatimore me standartet e përcaktuara nga OECD me qëllim Sistemin e Përbashkët të Raportimin Standart). Po në këtë kuadër Këshilli i Ministrave me VKM-në nr. 178 datë 09.03.2016, ka miratuar “Marrëveshjen shumëpalëshe të Autoritetit Kompetent mbi Shkëmbimin Automatik të Informacionit të Llogarisë Financiare”. Detyrimin për shkëmbimin e informacionit e ka Drejtoria e Përgjithshme e Tatimeve, e cila do të mbledhë të dhënat nga institucionet financiare dhe do ta shkëmbejë atë automatikisht me vendet të cilat janë pjesë e marrëveshjes. Standarti ndërkombëtar për shkëmbimin automatik të informacionit u kërkon qeverive:

* të marrin informacion të hollësishëm për llogaritë financiar për jorezidentët nga institucionet e tyre financiare dhe t’a shkëmbejnë këtë informacion automatikisht me juridiksionet e tjera mbi bazë vjetore. Standarti kushtëzon shkëmbimin automatik vjetor ndërmjet autoriteteve tatimore të: informacionit të llogarive financiare, duke përfshirë bilancet, interesat, dividentët, të drejtat, dhe të ardhurat nga shitjet e aseteve financiare të raportuara tek qeveritë nga institucionet financiare, duke mbuluar llogaritë e mbajtura nga individët dhe entitetet përfshirë trustet dhe fondacionet.

Shkëmbimi i parë është planifikuar të ndodhë në 2020. Përpara kësaj periudhe nevojitet krijimi i bazës ligjore dhe gjithashtu infrastrukturës së nevojshme përfshirë sistemin e IT së DPT për zbatimin e këtij angazhimi. Prandaj ky projekt ka risk t madh per mos realizimin.

1. ***Ministria e Kulturës***

* **Digjitalizimi i Shërbimeve të Ofruara nga Instituti Monumenteve të Kulturës. Objektivi i të cilit është:**
* Ruajtja e dokumentave dhe projekteve restauruese në kompjutera e gjithashtu edhe ne server. Permirsimi i infrastrukturës së rrjetit të brendshem e cila mbështet punën dhe platformën e-leje. Ruajta e bibliotekës dhe arkivës në formatin digjital. Integrimi i te dhenave dhe funksionaliteteve me RDBMS “Databazë e Monumenteve të Kulturës të Shqipërisë” Krijimi i kushteve më të mira të punës për të gjithë punonjësit. Krijimi i rrjetit të brendshëm, sipas standarteve më të fundit. Buxheti i parashikuar për të është 21.037.584.00 ALL.
* **Biletaria Elektronike në 19 Institucione të Trashëgimisë**

Qëllimi i projektit në tërësi është ndërtimi i një sistemi elektronik (apo online) të biletave, i cili jo vetëm do të menaxhojë dhe kontrollojë procesin e hyrje - daljeve në sitet arkeologjike, por edhe do gjenerojë të dhëna të sakta dhe në kohë reale.

Sistemi i biletarisë elektronike është platforma E-Galaxy, mirëmbajtja e së cilës përfundon në fund të vitit 2020. **Krahas projektit të biletarisë elektronike, Ministria e Kulturës është në fazën e hartimit dhe të projektit për krijimin e dyqanit online për 10 sitet e trashëgimisë që funksionojnë me biletari elektronike**.

Projekti fillestar për 7 sitet e trashëgimisë (12 poste) i buxhetuar nga AADF ka qenë 290,109 USD. Projekti ka pasur si komponent pajisjet hardëare, sistemin softëare dhe kontratën e mirëmbajtjes 3 – vjeçare. Përsa më lart, duke planifikuar të paktën 1 post për biletarinë elektronike në 19 sitet e trashëgimisë, buxheti i parashikuar është rreth 460 mijë USD.

* **E-Kultura**

Krijimi i një platforme web (e-kultura) me strukturë databaze nga Ministria e Kulturës, ku të integrohen të gjitha shërbimet dhe aktivitetet kulturore e MK dhe institucioneve të Artit.

Qëllimi i projektit është:

1. Të lehtësojë procedurat për shërbim publik ndaj qytetarëve për shërbimet aktivitetet dhe informacionin nga Ministrrine e Kulturës dhe institucionet e tjera kulturore.
2. Të promovojë dhe menaxhojë shfaqjet kulturore, aktivitetet e kulturës dhe resurse të saj përmes lidhjes ndërinstitucionale.
3. Të krijojë një databazë multifunksionale për menaxhimin e aktiviteteve, biletarinë online, vizitorët, shërbimet që ofrojmë MK dhe institucionet e artit.
4. Të publikojë artin shqiptar me gjithë informacionin e nevojshëm për publikun dhe turistët.

Në portal do të publikohet i gjithë informacioni i nevojshme për shfaqjet si: orari, çmimi i biletës, kalendari etj. Buxheti i parashikuar për zbatimin e këtij projekti është **105,521,083 ALL.**

* **Qendra Kombëtare e Inventarizimit të Pasurive Kulturore**

**Krijimi i Qendrave Të Informimit Publik Për Regjistrimin On-Line Të Pasurive Kulturore Kombëtare**

Projekti është një investim i Qeverisë Shqiptare i aplikuar dhe i fituar nga Ministria e Kulturës dhe Qendra Kombëtare e Inventarizimit të Pasurive Kulturore në mbështetje të V e n d i mit nr. 4, datë 19.01.2015 “Për shpalljen e thirrjes së parë për projekte, për vitin 2015, për të gjitha programet e fondit për zhvillimin e rajoneve”, axhenda dixhitale. Implementimi i sistemit ka filluar në dhjetor të vitit 2015 dhe është marrë në dorëzim në shkurt 2018.

Totali i finacimit është 44,212,690 (dyzet e katërmilion e dyqind e dymbëdhjetmijë e gjashteqind e nëntëdhjetë) lekë

**Kërkesa shtesë për funksionalitetin e plotë të projektit të mësipërm dhe përfshirjen në rishikimin e axhendës dixhitale**

* **Projekte afatshkurtër**

Pikat e mëposhtme lidhen me vazhdimësinë dhe vënien në funksion të plotë të projektit “Krijimi i qendrave të informimit publik për regjistrimin on-line të pasurive kulturore kombëtare”

1. Krijimi i webservice-ve për ndërveprimin me sistemin e doganave
2. Alokim fondi për shërbimin ISP për 6 qendrat Rajonale për krijimin e rrjetit WAN dhe VPN, pasi janë jashtë funksionimit dhe nuk komunikojnë me serverin e databazës në Ministrinë e Kulturës.
3. Alokim fondi për 6 punonjës të cilët do vendosen në qendrat Rajonale për të ofruar shërbimin nga afër.

* **Projekte afatgjatë**

**Krijimi i Regjistrit të Pasurive Kulturore.**

Deri tani janë regjistruar rreth 200 mijë pasuri kulturore të cilat i përkasin disa muzeve në Shqipëri. Regjistri i Pasurive Kulturore duhet të përmbajë të dhëna për të gjitha pasuritë kulturor në pronësi:

* publike /pjesë e fondit arkivor në sitet e trashëgimisë (institucion i Ministrisë së Kulturës apo Bashkisë);
* private /individë, muzeve private etj.

Mqs nuk ka një shifër të saktë të dy grupeve të mësipërme, është e vështirë në këtë moment të përcaktojmë buxhetin dhe kohën e mjaftueshme për krijimin e plotë të këtij regjistri.

1. ***Policia e Shtetit***

Nga Policia e Shtetit projekti që përfshihet në e-qeverisje është Zyra e Shërbimit për Qytetarët. Në vitin 2018 u parashikua në buxhetin e Policisë së Shtetit përmirësimi i infrastukturës TIK me fond limit 70 000 000 LEK. Kontrata është zbatuar dhe ka përfunduar instalimi i pajisjeve.

1. **Ndërkohë nga ADISA ka ardhur përgjigja si më poshtë**:

Në vijimësi të takimit të grupit tematik Dixhitalizimi dhe E-qeverisja, ju bejmë me dije se aktualisht ADISA nuk ka asnjë projekt dixhital në proces. I vetmi projekt dixhital i parashikuar është aktualisht në fazën e vlerësimit të ofertave të kompanive pjesëmarrë​se.

1. ***INSTAT*** ka shpjeguar se nuk ka ndërmarrë projekte dixhitale për vetë funksionin që ka ky institucion dhe mënyrën se si ai operon:

Shërbimet tona ndaj përdoruesve kanë kohë dhe përmasa të ndryshme në plotësim, dhe nuk mund të ofrohen online. Në lidhje me informacionet që mund të aksesohen online INSTAT cdo informacion e publikon në faqen ëeb të aksesueshëm për të gjithë llojet e përdouresve.

1. ***Ministri i Shtetit për Diasporën***

Ne lidhje me raportimin mbi planin e veprimit te Axhendes Dixhitale, institucioni i Ministrit te Shtetit per Diasporen aktualisht nuk ka asnjë aktivitet te përcaktuar, per tu raportuar ne listen e detajuar te projekteve te planifikuar nga ju.

1. ***Ministria e Bujqësisë/ AZHBR***

Ofrimi i Aplikimi për masat direkte ONLINE nëpërmjet portalit E-albania, Nëpërmjet portalit E-albania do të behet aplikimi i masave direkte për subvencionime (AZHBR është në pritje të zbardhjes së VKM dhe Udhëzimit përkatës për masat dhe kriteret).

*Shënim:*

Përpos dy takimeve të lartpërmendura, gjatë këtyre muajve rishikimi dhe përmirësimi i Axhendës Dixhitale ka qenë fokus kryesor jo vetëm për mbledhjen e informacionit por edhe për inicimin e punës për hartimin e planit të veprimit të Axhendës Dixhitale të 2020-2024 duke përfshirë këtu projekte të reja që institucionet pjesëmarrëse i shohin si vlerë të shtuar.

Duke qenë se Axhenda është një dokument strategjik, i cili miratohet me Vendim të Këshillit të Ministrave dhe ka një plan veprimi me masa konkrete buxhetore, ky i fundit do të publikohet për konsultim publik brenda muajit korrik 2019.